Portal: Tyskland

**Friedrich «Fritz» Walter** (født 31. oktober 1920 i Kaiserslautern, død 17. juni 2002 i Enkenbach-Alsenborn i Landkreis Kaiserslautern) var en tysk fotballspiller.

Fritz Walter var en av de fremste tyske fotballspillere gjennom tidene. Han var landslagskaptein da Tysklands landslag vant verdensmesterskapet i 1954. Walter spilte på laget til FC Kaiserslautern i over 30 år og vant med dette laget det tyske mesterskapet i 1951 og 1953. Han ble den første æreskaptein for Tysklands landslag.

Barne- og ungdomstiden
----------------------

Friedrich Walter ble født i 1920 som det første av det som skulle bli en barneflokk på fem. Han hadde to søstre, Gisela og Sonja, og to brødre Ludwig og Ottmar. Begge brødrene spilte også på 1. FC Kaiserslautern. Ottmar Walter var også landslagsspiller og var sammen med sin bror på laget som vant verdensmesterskapet i 1954.

Som sønn av en av 1. FC Kaiserslauterns ledere kom unge Fritz i kontakt med fotballen i unge år. Hans første skritt på fotballbanen gjorde han som sjuåring på klubbens skolelag. Han spilte høyreback og ble ansett som et usedvanlig talent.

1938-1940
---------

Walter tok utdannelse som bankfunksjonær og spilte sin første kamp på klubbens a-lag som 17-åring. Det ble nødvendig med dispensasjon fra aldersgrensen for at han skulle kunne spille.

1940-1945
---------

Fritz Walter spilte på landslaget under Sepp Herberger fra 1940. Han ble imidlertid innkalt til hæren samme år og sendt til Frankrike. Senere tjenestegjorde han på Sardinia, Korsika og Elba. Etter den andre verdenskrigen kom han i sovjetisk krigsfangeleir i Ukraina. I krigsfangeleirer i Romania spilte han mot ungarske og slovakiske lag. Han ble gjenkjent av motspillerne og fremstilt for den russiske kommandant Sjukov. Både Fritz og Ottmar Walter unngikk, angivelig som følge av Sjukovs beskyttelse å bli sendt til gulag i Sibir, og de returnerte begge til Tyskland 28. oktober 1945.

1945-1959
---------

Etter å ha kommet hjem fra fangenskapet medvirket han i reorganiseringen av FCK. Klubben ble en av Tysklands fremste i den tidlige etterkrigstiden. Mellom 1948 og 1954 ble laget seks ganger mester i Oberliga sørvest. I 1951 ble laget tysk mester for første gang (2-1 mot Preussen Münster) og prestasjonen ble gjentatt i 1953 (4-1 mot VfB Stuttgart). Laget nådde finalen i 1948, 1954 og 1955.

Fritz Walter fikk en rekke tilbud fra andre klubber, men avslo samtlige. Landslagssjef Sepp Herberger greide imidlertid å overtale Adolf Dassler som var sjef for adidas å gi Walter en stilling i virksomheten.

Fritz Walter likte godt å spille i regnvær. Noe av forklaringen antas å være den malaria han hadde pådratt seg under den andre verdenskrigen, og som var en ulempe for ham i varmt vær. *Fritz Walter-vær* (tysk Fritz-Walter-Wetter) ble et begrep for regnvær under kampen.

Walters karrière som landslagsspiller strakte seg over 15 år, senere forbigått kun av Lothar Matthäus.

Fritz Walter la opp i 1959. Før VM i 1962 forsøkte landslagstrener Sepp Herberger nok en gang å motivere den 42 år gamle Fritz Walter til landslagsspill, men forgjeves.

Æresbevisninger
---------------

Fotballstadion i Kaiserslautern er gitt navnet Fritz Walter-Stadion som var arena under VM i fotball 2006. Han ble tildelt bl.a. Forbundsrepublikken Tysklands store fortjenesteorden med stjerne.

Det tyske fotballforbundet har siden 2005 utdelt Fritz Walter-medaljen til unge og talentfulle spillere.

Referanser
----------

1. 1 2   Munzinger Personen, Munzinger IBA 00000007683, besøkt 9. oktober 2017[Hentet fra Wikidata]
2. 1 2   Brockhaus Enzyklopädie, Brockhaus Online-Enzyklopädie-id walter-fritz, besøkt 9. oktober 2017[Hentet fra Wikidata]
3. 1 2   filmportal.de, Filmportal-ID bdc15a4247d74490a035240b87439496, besøkt 9. oktober 2017[Hentet fra Wikidata]
4. ↑   Discogs, Discogs artist-ID 514171, besøkt 9. oktober 2017[Hentet fra Wikidata]
5. ↑   Find a Grave, Find a Grave 132645467, besøkt 9. oktober 2017[Hentet fra Wikidata]
6. ↑  Forbundets internettside Besøkt 21. oktober 2012

Eksterne lenker
---------------

* (en) Fritz Walter – kategori av bilder, video eller lyd på Commons Rediger på Wikidata
* (en) Fritz Walter på Internet Movie Database Rediger på Wikidata
* (en) Fritz Walter på Discogs Rediger på Wikidata
* (de) Fritz Walter – Munzinger Sportsarchiv Rediger på Wikidata

* (en) Fritz Walter – FIFA Rediger på Wikidata

* (en) Fritz Walter – Transfermarkt Rediger på Wikidata

* (en) Fritz Walter – national-football-teams.com Rediger på Wikidata

* (en) Fritz Walter – WorldFootball.net Rediger på Wikidata

* (de) Fritz Walter – fussballdaten.de Rediger på Wikidata

* (en) Fritz Walter – EU-Football.info Rediger på Wikidata

* (de) Fritz Walter – Tysklands fotballforbund Rediger på Wikidata

| * v
* d
* r
Vest-Tysklands tropp – VM i fotball 1954 Vinnere (1. tittel) |
| --- |
| 
* 1 Turek
* 2 Laband
* 3 Kohlmeyer
* 4 Bauer
* 5 Erhardt
* 6 Eckel
* 7 Posipal
* 8 Mai
* 9 Mebus
* 10 Liebrich
* 11 Metzner
* 12 Rahn
* 13 Morlock
* 14 Klodt
* 15 O. Walter
* 16 F. Walter (k)
* 17 Herrmann
* 18 Biesinger
* 19 Pfaff
* 20 Schäfer
* 21 Kubsch
* 22 Kwiatkowski
* Landslagstrener: Herberger

 | Flagget til Vest-Tyskland |

| * v
* d
* r
Vest-Tysklands tropp – VM i fotball 1958 Fjerdeplass |
| --- |
| 
* 1 Herkenrath
* 2 Erhardt
* 3 Juskowiak
* 4 Eckel
* 5 Wewers
* 6 Szymaniak
* 7 Stollenwerk
* 8 Rahn
* 9 Walter
* 10 Schmidt
* 11 Schäfer (k)
* 12 Seeler
* 13 Klodt
* 14 Cieslarczyk
* 15 Kelbassa
* 16 Sturm
* 17 Schnellinger
* 18 Hoffmann
* 19 Peters
* 20 Nuber
* 21 Sawitzki
* 22 Kwiatkowski
* Landslagstrener: Herberger

 | Flagget til Vest-Tyskland |

| * v
* d
* r
Æreskaptein for Tysklands landslag i fotball |
| --- |
|  | 
* Fritz Walter (1958)
* Uwe Seeler (1972)
* Franz Beckenbauer (1982)
* Lothar Matthäus (2001)
* Bettina Wiegmann (2004)
* Birgit Prinz (2013)
* Jürgen Klinsmann (2016)
* Philipp Lahm (2017)

 |  |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** VIAF **·** GND **·** ISNI **·** SUDOC **·** Munzinger (iba) **·** Munzinger (sport) **·** Discogs
 |